ফিদেল কাস্ত্রোর সরকার ব্যক্তিগত জমি দখল করে, শত শত বেসরকারি কোম্পানিকে জাতীয়করণ করেছে- যার মধ্যে রয়েছে যুক্তরাষ্ট্রের কর্পোরেশনের বেশ কয়েকটি স্থানীয় সহযোগী প্রতিষ্ঠান ছিল। আমেরিকান পণ্যের উপর এত ভারী কর আরোপ করা হয়েছিল যে মাত্র দুই বছরে মার্কিন রপ্তানি অর্ধেকে নেমে গিয়েছিল। মার্কিন আইজেনহাওয়ার প্রশাসন এরপর খাদ্য এবং চিকিৎসা সরবরাহ ছাড়া সবকিছুর উপর বাণিজ্য বিধিনিষেধ আরোপ করে, এর ফলে কিউবা বাণিজ্যের জন্য সোভিয়েত ইউনিয়নের দিকে ঝুঁকে পড়ে। পরবর্তীতে যুক্তরাষ্ট্র কিউবার সাথে সকল কূটনৈতিক সম্পর্ক ছিন্ন করে দেয়। ১৯৬১ সালের এপ্রিল মাসে কিউবার নির্বাসিত এবং ভিন্নমতাবলম্বীদের সাথে সিআইএ এর প্রশিক্ষিত বাহিনী কিউবার বিরুদ্ধে অসফল পিগস উপসাগর আক্রমণ শুরু করে, কাস্ত্রো বিপ্লবকে সমাজতান্ত্রিক ঘোষণা করার পর পরই। আগ্রাসনের পরই, কাস্ত্রো আনুষ্ঠানিকভাবে নিজেকে কমিউনিস্ট ঘোষণা করেন।